CELEX: 32013D0520
Language: lv
Date: 2013-10-21 00:00:00
Title: 2013/520/ES: Komisijas Īstenošanas lēmums ( 2013. gada 21. oktobris ), ar ko atceļ Komisijas Īstenošanas lēmumu 2011/874/ES (izziņots ar dokumenta numuru C(2013) 6828)  Dokuments attiecas uz EEZ

23.10.2013   
            
            
               LV
            
            
               Eiropas Savienības Oficiālais Vēstnesis
            
            
               L 281/27
            
         KOMISIJAS ĪSTENOŠANAS LĒMUMS
   (2013. gada 21. oktobris),
   ar ko atceļ Komisijas Īstenošanas lēmumu 2011/874/ES
   (izziņots ar dokumenta numuru C(2013) 6828)
   (Dokuments attiecas uz EEZ)
   (2013/520/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1992. gada 13. jūlija Direktīvu 92/65/EEK, ar ko paredz dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un importu Kopienā, uz kuriem neattiecas dzīvnieku veselības prasības, kas paredzētas īpašos Kopienas noteikumos, kuri minēti Direktīvas 90/425/EEK A(I) pielikumā (1), un jo īpaši tās 17. panta 2. punkta ievadfrāzi un b) apakšpunktu un 17. panta 3. punkta a) apakšpunktu,
   ņemot vērā Eiropas Parlamenta un Padomes 2003. gada 26. maija Regulu (EK) Nr. 998/2003 par dzīvnieku veselības prasībām, kas piemērojamas lolojumdzīvnieku nekomerciālai pārvietošanai, un ar kuru groza Padomes Direktīvu 92/65/EEK (2), un jo īpaši tās 8. panta 4. punktu,
   tā kā:
   
               (1)
            
            
               Eiropas Parlamenta un Padomes 2013. gada 12. jūnija Regulā (ES) Nr. 576/2013 par lolojumdzīvnieku nekomerciālu pārvietošanu un par Regulas (EK) Nr. 998/2003 atcelšanu (3) ir paredzēti nosacījumi, kas attiecas uz lolojumdzīvnieku pārvietošanu no trešām valstīm un šādai pārvietošanai nepieciešamo sertifikāta paraugu. Ar minēto regulu no 2014. gada 29. decembra atceļ un aizstāj Regulu (EK) Nr. 998/2003. Regulā (ES) Nr. 576/2013 noteikts, ka gadījumā, ja vienas nekomerciālas pārvietošanas laikā suņu, kaķu vai mājas sesku skaits ir lielāks par pieciem, attiecībā uz minētajiem lolojumdzīvniekiem jāievēro Direktīvā 92/65/EEK noteiktās dzīvnieku veselības prasības.
            
         
               (2)
            
            
               Ar Komisijas 2011. gada 15. decembra Īstenošanas lēmumu 2011/874/ES, ar ko nosaka to trešo valstu un teritoriju sarakstu, no kurām atļauts ievest suņus, kaķus un baltos [mājas] seskus un nekomerciāli pārvietot Savienībā vairāk nekā piecus suņus, kaķus un baltos seskus, un nosaka standarta sertifikātus šādu dzīvnieku ievešanai vai nekomerciālai pārvietošanai Savienībā (4), izveido to trešo valstu un teritoriju sarakstu, no kurām atļauts ievest suņus, kaķus un mājas seskus un nekomerciāli pārvietot Savienībā vairāk nekā piecus suņus, kaķus vai mājas seskus saskaņā ar Direktīvu 92/65/EEK, un šādu dzīvnieku ievešanai un nekomerciālai pārvietošanai nepieciešamo veterināro sertifikātu, un ne vairāk kā piecu suņu, kaķu vai mājas sesku nekomerciālai pārvietošanai Savienībā nepieciešamo veterināro sertifikātu saskaņā ar Regulu (EK) Nr. 998/2003.
            
         
               (3)
            
            
               Pēc Regulas (ES) Nr. 576/2013 stāšanās spēkā tika pieņemta Komisijas 2013. gada 28. jūnija Īstenošanas regula (ES) Nr. 577/2013 par identifikācijas dokumentu paraugiem suņu, kaķu un mājas sesku nekomerciālai pārvietošanai, teritoriju un trešo valstu saraksta izveidošanu un par deklarāciju formas, izkārtojuma un valodas prasībām atbilstoši Eiropas Parlamenta un Padomes Regulā (ES) Nr. 576/2013 paredzētajiem konkrētiem nosacījumiem (5) un Komisijas 2013. gada 21. oktobra Īstenošanas lēmums 2013/519/ES, ar ko nosaka tādu teritoriju un trešo valstu sarakstu, no kurām atļauts importēt suņus, kaķus un mājas seskus, un minētajam importam nepieciešamo veterināro sertifikātu paraugus (6).
            
         
               (4)
            
            
               Dienā, kad sāk piemērot Īstenošanas regulu (ES) Nr. 577/2013 un Īstenošanas lēmumu 2013/519/ES, Īstenošanas lēmuma 2011/874/ES noteikumi kļūst novecojuši.
            
         
               (5)
            
            
               Īstenošanas regulu (ES) Nr. 577/2013 un Īstenošanas lēmumu 2013/519/ES piemēro no 2014. gada 29. decembra. Savienības tiesību aktu skaidrības labad Īstenošanas lēmums 2011/874/ES būtu jāatceļ no tā paša datuma.
            
         
               (6)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Īstenošanas lēmumu 2011/874/ES atceļ.
   2. pants
   Šo lēmumu piemēro no 2014. gada 29. decembra.
   3. pants
   Šis lēmums ir adresēts dalībvalstīm.
   
      Briselē, 2013. gada 21. oktobrī
      
         
            Komisijas vārdā –
         
            Komisijas loceklis
         
         Tonio BORG
      
   
   
      (1)  OV L 268, 14.9.1992., 54. lpp.
   
      (2)  OV L 146, 13.6.2003., 1. lpp.
   
      (3)  OV L 178, 28.6.2013., 1. lpp.
   
      (4)  OV L 343, 23.12.2011., 65. lpp.
   
      (5)  OV L 178, 28.6.2013., 109. lpp.
   
      (6)  Sk. šā Oficiālā Vēstneša 20. lpp.